2019. gada 27. augustā Noteikumi Nr. 401

Rīgā (prot. Nr. 36 22. §)

**Grozījumi Ministru kabineta 2012. gada 17. aprīļa noteikumos Nr. 275 "Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam"**

Izdoti saskaņā ar

Veterinārmedicīnas likuma

42.1 panta otro daļu

1. Izdarīt Ministru kabineta 2012. gada 17. aprīļa noteikumos Nr. 275 "Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam" (Latvijas Vēstnesis, 2012, 62. nr.; 2013, 52. nr.; 2014, 236. nr.; 2016, 239. nr.; 2018, 34 nr.) šādus grozījumus:

1.1. izteikt 3.1 punktu šādā redakcijā:

"3.1 Valsts vides dienests veic regulas Nr. 142/2011 6. panta 8. punktā vides jautājumos noteiktās kompetentās iestādes funkcijas.";

1.2. papildināt noteikumus ar 3.2 punktu šādā redakcijā:

"3.2 Valsts vides dienests apstiprinājumu par to dedzināšanas iekārtu atbilstību regulas Nr. 142/2011 III pielikuma V nodaļas B daļas 3., 4. un 5. punktā noteiktajām prasībām, kurās par kurināmo izmanto kūtsmēslus (turpmāk – apstiprinājums), blakusproduktu apritē iesaistītajai personai izsniedz šo noteikumu VII nodaļā noteiktajā kārtībā.";

1.3. izteikt 19. punktu šādā redakcijā:

"19. Latvijas teritorijā vai uz citu Eiropas Savienības dalībvalsti transportējamu blakusproduktu apritē iesaistītā persona nodrošina tirdzniecības dokumentu atbilstoši regulas Nr. 142/2011 17. pantā noteiktajām prasībām.";

1.4. svītrot 20. punktu;

1.5. papildināt noteikumus ar 36.1 punktu šādā redakcijā:

"36.1 Lai identificētu blakusproduktu apritē iesaistīto fizisko personu, kas iesniedz šo noteikumu 36. punktā minēto iesniegumu, dienests apstrādā personas datus (vārdu, uzvārdu, personas kodu, oficiālo elektronisko adresi vai e-pasta adresi). Fiziskās personas datus pēc šo noteikumu 36. punktā minētā iesnieguma iesniegšanas uzglabā divus gadus un pēc tam iznīcina saskaņā ar Arhīvu likumā noteiktajām prasībām.";

1.6. papildināt noteikumus ar VII nodaļu šādā redakcijā:

"**VII. Prasības attiecībā uz dedzināšanas iekārtām, kurās par kurināmo izmanto** **kūtsmēslus, un apstiprinājuma saņemšanas kārtība**

39. Lai saņemtu apstiprinājumu, blakusproduktu apritē iesaistītā persona iesniedz Valsts vides dienestā iesniegumu (4. pielikums).

40. Izdevumus par regulas Nr. 142/2011 6. panta 8. punkta "b" apakš­punktā minēto emisiju un temperatūras mērījumiem sedz blakusproduktu apritē iesaistītā persona.

41. Regulas Nr. 142/2011 6. panta 8. punkta "b" apakšpunktā minētos mērījumus veic testēšanas laboratorija, kas akreditēta nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, vai laboratorija, kas akreditēta citā Eiropas Savienības dalībvalstī, Turcijā vai Eiropas Ekonomikas zonas valstī. Blakusproduktu apritē iesaistītā persona nodrošina, ka mērījumu laikā iekārta darbojas stabilos apstākļos ar reprezentatīvu vienmērīgu slodzi.

42. Valsts vides dienests pēc regulas Nr. 142/2011 6. panta 8. punkta "b" apakšpunktā minētajām pārbaudēm pieņem vienu no šādiem lēmumiem:

42.1. par apstiprinājuma izsniegšanu, ja šo noteikumu 3.2punktā minētā iekārta atbilst regulas Nr. 142/2011 III pielikuma V nodaļas B daļas 3., 4. un 5. punktā un C daļas 4. punktā noteiktajām prasībām;

42.2. par atteikumu izsniegt apstiprinājumu, ja šo noteikumu 3.2 punktā minētā iekārta neatbilst regulas Nr. 142/2011 III pielikuma V nodaļas B daļas 3., 4. un 5. punktā un C daļas 4. punktā noteiktajām prasībām.";

1.7. svītrot 1. pielikumu;

1.8. izteikt 2. pielikuma 3. punktu šādā redakcijā:

"3. Kontaktinformācija:

3.1. tālruņa numurs \_\_\_\_\_\_\_\_\_\_\_\_\_\_\_\_

3.2. elektroniskā pasta adrese vai oficiālā elektroniskā adrese, ja personai ir aktivizēts oficiālās elektroniskās adreses konts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_";

1.9. izteikt 2. pielikuma piezīmi šādā redakcijā:

"Piezīmes.

1. \* Dokumenta rekvizītus "datums", "paraksts" un "zīmogs" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

2. Blakusproduktu apritē iesaistītās fiziskās personas datus (vārdu, uzvārdu, personas kodu, oficiālo elektronisko adresi vai e-pasta adresi) apstrādā atbilstoši Ministru kabineta 2012. gada 17. aprīļa noteikumu Nr. 275 "Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam" 36.1 punktam.";

1.10. papildināt noteikumus ar 4. pielikumu šādā redakcijā:

"4. pielikums

Ministru kabineta

2012. gada 17. aprīļa

noteikumiem Nr. 275

**Iesniegums apstiprinājuma saņemšanai**

1. Blakusproduktu apritē iesaistītā persona

(drukātiem burtiem – juridiskās personas nosaukums vai fiziskās personas vārds, uzvārds)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |

(reģistrācijas numurs komercreģistrā vai uzņēmumu reģistrā)

vai

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  | - |  |  |  |  |  |  |

(personas kods)

|  |  |  |  |  |
| --- | --- | --- | --- | --- |
| 2. Faktiskās atrašanās vietas adrese, kurā tiek darbināta Ministru kabineta 2012. gada 17. aprīļa noteikumu Nr. 275 "Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam"3.2punktā minētā iekārta | | | | |
|  | LV- |  | | |
|  | | |
| 3. Kontaktinformācija:  3.1. tālruņa numurs \_\_\_\_\_\_\_\_\_\_  3.2. elektroniskā pasta adrese vai oficiālā elektroniskā adrese, ja personai ir aktivizēts oficiālās elektroniskās adreses konts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4. Apliecinu, ka uzņēmums vai iekārta ir pieņemta ekspluatācijā saskaņā ar normatīvajiem aktiem būvniecības jomā.  5. Apliecinu, ka sniegtā informācija ir pilnīga un patiesa. | | | |
| 6. Blakusproduktu apritē iesaistītā persona vai tās pārstāvis | | |
|  | | | |
| (vārds, uzvārds, elektroniskā pasta adrese, tālruņa numurs) | | |

|  |  |  |
| --- | --- | --- |
| 7. Datums\* |  | |
| 8. Paraksts\* |  |  |

Piezīmes.

1. \* Dokumenta rekvizītus "datums", "paraksts" un "zīmogs" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

2. Blakusproduktu apritē iesaistītās fiziskās personas datus (vārdu, uzvārdu, personas kodu, oficiālo elektronisko adresi vai e-pasta adresi) apstrādā, lai identificētu blakusproduktu apritē iesaistīto fizisko personu un sazinātos ar to. Fiziskās personas datus pēc iesnieguma iesniegšanas uzglabā divus gadus."

2. Šo noteikumu 1.3. un 1.7. apakšpunkts stājas spēkā 2019. gada 31. decembrī."

Ministru prezidents A. K. Kariņš

Zemkopības ministrs K. Gerhards